पाएं अपने शहर की ताज़ा ख़बरें और फ्री ई-पेपरडाउनलोड करें
क्षेत्र का प्रसिद्ध शरबती 306 गेहूं डिमांड के बावजूद लाॅकडाउन के कारण दाे साल से बाहर ज्यादा नहीं जा पा रहा है। पहले शरबती देश काेने-काेने तक जाता था, महाराष्ट्र, छत्तीसगढ़, गुजरात, उप्र, मप्र सहित अन्य प्रदेशाें में शरबती की डिमांड हाेती है। यहां शरबती अपने गुणाें के कारण अच्छे दामाें पर बिकता है। क्षेत्र की काली मिट्टी में हाेने वाली असिंचित शरबती गेहूं की 306 किस्म की पहचान देश के अलावा विदेशाें तक रही।
इसका दाना बाेल्ड, चमकदार, प्राेटीन के गुणाें से भरपूर हाेता है। शरबती गेहूं बाहर न जा पाने के पीछे कारण रकबा घटना भी है। अब किसान स्वंय के उपयाेग के लिए ही शरबती लगाते हैं। इसकी तुलना में असिंचित सनाैरा गेहूं का रकबा बढ़ गया है, इसका उत्पादन ज्यादा मिलता है। शासकीय समर्थन मूल्य पर आसानी से यह बिक जाता है। क्षेत्र में चना का रकबा भी बढ़ गया है। हर साल बेमाैसम बरसात शरबती के लिए नुकसानदायक हाेती है, फसल पकने पर हाेने वाली बरसात में शरबती की चमक चली जाती है। कृषि विभाग के एसएडीओ एसपी भारद्वाज का कहना है कि इस साल शरबती गेहूं 8500 हेक्टेयर में बाेया गया था।
लेकिन यह रकबा कम है, काेई भी किसान बड़े रकबे में शरबती नहीं बाेता है। सभी अपने उपयाेग के लिए शरबती बाेने लगे हैं। उत्पादन फसल प्रयाेग के आधार पर देखें ताे 17.50 क्विंटल प्रति हेक्टेयर रहा। दाना भी ज्यादा बाेल्ड नहीं हुआ है। पूरी देखभाल के साथ असिंचित किस्म शरबती 306 कुछ ही किसान शाैक से बाेते हैं। दाम बाजार में ठीक मिलते हैं, लेकिन क्वालिटी बिगड़ने पर दाम में बहुत अंतर आता है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva awa_Deva hin_Deva hin_Deva zho_Hant eng_Latn